Եթե մարդ կարող է թերթը մի քանի անգամ կարդալ, մտածել, վերընթերցել, ընդգծել հատվածներ, ապա դասական ռադիոն չես կարող լսել մի քանի անգամ: Ավելին, ռադիոյի դեպքում չկա նաեւ կադր, հետեւաբար, տեղեկությունն ընկալվում է միայն լսողությամբ: Կարեւոր է, որ տեղեկությունը փոխանցվի պարզ նախադասություններով, հասկանալի լեզվով, ճիշտ արտասանությամբ ու համապատասխան ձայնային ձեւավորմամբ: